تورکیه پرزیدنتی رجب طیب اردوغان، 27 گوندور داوام ائدن دموکراسی کئشیک‌لرینه آرتیق آرا وئردیک‌لرینی آنجاق، کؤنول‌لرده داوام ائده‌جگینی سؤیله‌دی.
فتح الله‌چی ترور تشکیلاتی پارالل دولت یاپیلانماسی‌نین (فتو / پ.د.ی) 15 ژوئیه‌ده باشاریشی‌سیز کودتا گیریشیمی‌نین آردین‌دان پرزیدنتی اردوغان چاغیریشی اوزرینه باشلادیلان دموکراسی کئشیک‌لری‌نین اوزرین‌دن تام 27 گون کئچدی.
پرزیدنت اردوغان، دموکراسی کئشیگی اوچون بئش تپه پرزیدنت کوللیه‌سی باغچه‌سینده توپ‌لانان وطنداش‌لارا خیطاب ائتدی.
پرزیدنت اردوغان، پرزیدنت کوللیه‌سینده دموکراسی کئشیگی توتان وطنداش‌لارا خیطابیندا،
"آنکارا، اؤلکه‌میزده سانکی قورتولوش گونو اولمایان نادیر شهرلریمیزدن بیری ایدی. 15 ژوئیه، تورکیه‌نین هامیسییلا بیرلیکده آنکارانین دا قورتولوش گونودور." دئدی.
دموکراسی کئشیگی یالنیز معین ساعات‌لاردا، معین یئرلرده یاپیلمادیغی‌نین وورغولایان پرزیدنت اردوغان؛
"دموکراسیمیزین، آزادلیغیمیزا، دولتیمیزه، گله‌جگیمیزه گونون 24 ساعاتی، ایلین 365 گونو ائولریمیزده، ایش یئرلریمیزی، هر یئرده صاحب چیخاجاغیق. تهدیدی، تله‌نین، خیانتین، سابوتاژ هارا‌دان گله‌جگی، نه زامان گله‌جگی، کیم‌دن گله‌جگی معین اولمور. خیانت کئشیگینی فتو بوراخیر، پ.ک.ک دئورآلیر، او بوراخیر داعش دئورآلیر. " دئدی.
فتح الله‌چی ترور تشکیلاتی‌نین (فتو) چته باشی فتح الله گوله‌نین تورکیه‌یه اعاده‌سینه باغلی اولا‌راق دا پرزیدنت اردوغان،
"ار و یا گئج آمریکا دا بیر سئچیم ائده‌جک. یا تورکیه یا فتو. یا کودتاچی‌لردن ایکی‌سی تروریست فتو و یاخود دا دموکراسی اؤلکه‌سی تورکیه. بو سئچیمی ائتمک وضعیتینده." ایفاده‌لرینی ایستیفاده ائتدی.
حاقسیزلیقلارییلا، حوقوقسوزلوقلارییلا، بؤهتانلارییلا، ریاکارلیقلارییلا ایللردیر موباریزه ائتدیک‌لری بو خائین تشکیلاتین الینه قانین دا بولاشدیغینی وورغولایان پرزیدنت اردوغان، تورکیه تورپاق‌لاری اوزرینده کیمسه‌نین حسابا گیرممه‌سی لازیم اولدوغونو ده ایفاده ائدن اردوغان، تورک میللتی‌نین هر سهوی باغیشلادیغینی آنجاق خیانت قارشی‌سیندا گؤرممزلیق ائتمدیغینی قید ائتدی.
پ.ک.ک ترور تشکیلاتینا ده توخونان پرزیدنت، تورکیه تورپاق‌لاری اوزرینده حسابا گیرن‌لرین ده بونون اوزینی اؤدیه‌جگینی قید ائتدی.
"دموکراسی نؤبتلریندکی جوشغوسو و وقارییلا اؤلکه‌سینه و میللتینه اولان باغلی‌لیغینی جمله عالمه اعلان ائدن وطنداش‌لاریما تشککور ائدیرم." دئین پرزیدنت اردوغان، "الله، اؤلکه‌میزی و میللتیمیزی ابدی قوروسون دئییرم. و ایندی آرتیق ویرگولو آتیریق و بو دموکراسی کئشیک‌لرینه آرتیق آرا وئریریک. اما روح دونیامیزدان ، کؤنول دونیامیزدان بو کئشیک‌لری چیخارمایاجاغیق. "
